dwar ir-rapport annwali 2005 tal-Bank Ċentrali Ewropew

Kumitat għall-Affarijiet Ekonomiċi u Monetarji

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra r-rapport annwali 2005 tal-Bank Ċentrali Ewropew (BĊE),

– wara li kkunsidra l-Artikolu 113 tat-Trattat KE,

– wara li kkunsidra l-Artikolu 15 ta' l-Istatut tas-Sistema Ewropea tal-Banek Ċentrali u tal-Bank Ċentrali Ewropew,

– wara li kkunsidra r-riżoluzzjoni tiegħu tat-2 ta' April 1998 dwar ir-responsabilità demokratika tat-tielet fażi ta' l-Unjoni Ekonomika u Monetarja

ĠU C 138 ta' 4.5.1998, p.

– wara li kkunsidra il-votazzjoni tiegħu tal-5 ta' Lulju 2005 fejn irrifjuta l-mozzjoni għall-riżoluzzjoni dwar ir-Rapport Annwali ta' l-2004 dwar il-Bank Ċentrali Ewropew,

– wara li kkunsidra r-riżoluzzjoni tiegħu ta' l-4 ta' April 2006 dwar is-sitwazzjoni ekonomika Ewropea: rapport preparatorju dwar il-linji gwida ġenerali tal-politika ekonomika għall-2006

– wara li kkunsidra r-riżoluzzjoni tas-17 ta' Mejju 2006 dwar il-finanzi pubbliċi fl-Unjoni Monetarja Ewropea

– wara li kkunsidra l-komunikazzjoni tal-Kummissjoni tat-12 ta' Lulju 2006 dwar id-dikjarazzjoni annwali dwar iz-zona ta' l-Euro ( COM(2006)0392 ),

– wara li kkunsidra l-pożizzjoni tat-13 ta' Marzu 2003 dwar ir-rakkomandazzjoni tal-Bank Ċentrali Ewropew dwar il-proposta għall-Deċiżjoni tal-Kunsill dwar emenda ta' l-Artikolu 10.2 ta' l-Istatut tas-Sistema Ewropea tal-Banek Ċentrali u tal-Bank Ċentrali Ewropew

ĠU C 61 E ta' 10.3.2004, p.

– wara li kkunsidra r-riżoluzzjoni tiegħu ta' l-14 ta' Marzu 2006 dwar ir-reviżjoni strateġika tal-Fond Monetarju Internazzjonali

– wara li kkunsidra r-rapporti tal-Bank Ċentrali Ewropew dwar stabilità finanzjarja u dwar integrazzjoni finanzjarja fiz-zona ta' l-Euro,

– wara li kkunsidra l-ittra tal-5 ta' Mejju 2006 mill-President tal-Kumitat għall-Affarijiet Ekonomiċi u Monetarji tiegħu lill-President fil-kariġa tal-Kunsill Ecofin li tikkonċerna l-proċedura għan-nominazzjoni tal-Bord Eżekuttiv tal-Bank Ċentrali Ewropew,

– wara li kkunsidra l-previżjonijiet ekonomiċi ta' l-Eurosistema ta' Ġunju 2006,

– wara li kkunsidra l-Artikoli 106 u 112(1) tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Ekonomiċi u Monetarji ( A6-0349/2006 ),

A . jagħraf l-indipendenza sħiħa tal-Bank Ċentrali Ewropew (BĊE) u tas-Sistema Ewropea tal-Banek Ċentrali (SEBĊ),

B. billi l-obbjettiv prinċipali tal-BĊE u tas-SEBĊ hu li jżommu stabilità tal-prezzijiet filwaqt li jappoġġjaw il-politiki ġenerali ekonomiċi tal-Komunità, kif definiti fl-Artikolu 2 tat-Trattat KE; billi l-Artikolu 105 tat-Trattat KE jgħid li politika monetarja għandha tikkontribbwixxi 'mingħajr preġudizzju għall-obbjettiv ta' l-istabilità tal-prezzijiet' sabiex jintlaħqu l-obbjettivi Komunitarji,

C. billi l-prodott gross domestiku (PGD) taz-zona ta' l-Euro żdied b'1.4% fl-2005, inqas mill-1.8% fl-2004, filwaqt li r-rata ta' l-inflazzjoni fiz-zona ta' l-Euro kienet ta' 2.2%, qrib it-2.1% ta' l-2004,

D. billi l-Istati Membri ma kienux kapaċi jibbenefikaw b'mod indaqs minn tkabbir dinji qawwi fl-2005; billi, fost raġunijiet oħra, dan jista' jkun li ġara minħabba l-għoli tal-prezzijiet taż-żejt u movimenti mhux favorevoli fir-rati tal-kambju, fejn l-Euro ġiet tiswa aktar minn USD 1.17 f'Diċembru 2005 (meta mqabbel ma' l-ogħla valur tiegħu ta' USD 1.36, f'Diċembru ta' l-2004), billi tbassir ta' tkabbir jindika ċertu rkupru ekonomiku, bi stimi mill-Kummissjoni li jindikaw tkabbir ta' 2.5% għall-2006 u bejn 1.3% u 2.3% għall-2007, flimkien ma' inflazzjoni kemm kemm aktar minn 2%,

E. billi l-kunsill ta' tmexxija tal-BĊE, wara li żamm kostanti r-rati ta' interess importanti għal sentejn u nofs għal 2%, żiedhom suċċessivament b'25 punt ta' bażi fl-1 ta' Diċembru 2005, 2 ta' Marzu, 8 ta' Ġunju, 3 ta' Awwissu u 5 ta' Ottubru 2006, u billi r-rati ta' interess baqgħu fuq livelli baxxi kemm f'termini nominali kif ukoll f'termini reali,

F. billi f'xhur riċenti, bosta banek ċentrali ta' pajjiżi terzi ħabbru l-intenzjoni tagħhom li jżidu l-proporzjon tar-riservi tal-kambju barrani miżmuma f'Euro,

G. billi żbilanċi dinjija żdiedu fl-2005, partikularment minħabba ż-żieda fil-bilanċ Amerikan ta' żbilanċ tal-paġamenti, li laħaq 6.4% tal-PGD,

H. billi l-kontijiet annwali tal-BĊE għall-2005 juru profit nett ta' żero, li hu ġġustifikat bi provvediment sħiħ tar-riżultati miksuba,

I. billi l-BĊE għandu rwol importanti fil-funzjonament proprju ta' mekkaniżmu tar-rata tal-kambju Ewropea (ERM II) u fil-ġlieda kontra l-inflazzjoni,

J. billi l-Parlament lest li jgħin it-tisħiħ ta' l-irwol u ta' l-awtorità internazzjonali tal-BĊE fix-xena internazzjonali,

Żviluppi ekonomiċi u monetarji

Jenfasizza li fuq l-sfond ta' l-irkupru, bi tkabbir annwali fil-PGD reali ta' 2.5% u b'kontribuzzjoni ta' domanda domestika ta' 2.1% fit-tieni kwart ta' l-2006; jinnota li tkabbir ekonomiku riċenti hu sostnut minn riformi nazzjonali u programmi ta' investiment fis-swieq tax-xogħol, finanzjarji u tal-prodott; jikkonsidra li kull żieda ta' rati ta' interess għandha tittieħed b'attenzjoni sabiex ma tipperikolax it-tkabbir; jiġbed l-attenzjoni għar-riskji marbuta ma' l-evoluzjoni tat-triq li twassal għall-bidla ta' l-euro u mal-prezz taż-żejt, fatturi li kellhom sehem qawwi fit-tkabbir dgħajjef fl-2005; ifaħħar il-politika tal-BĊE li jikkonċentra fuq l-aktar obbjettiv importanti, iż-żamma ta' l-istabilità tal-prezzijiet; jikkunsidra, f'dan is-sens, li l-BĊE rreaġixxa korrettament għal żviluppi ekonomiċi u finanzjarji fl-2005 billi għolla r-rata ta' interess tiegħu wara li ntlaħqu punti għolja fl-inflazzjoni ta' 2.6% f'Settembru 2005;

Madankollu, jenfasizza li l-BĊE jrid ikun konxju tar-riskji, mill-perspettiva ta' tkabbir, ta' żiediet kontinwi fir-rata ta' l-interess fil-kuntest ta' rkupru ekonomiku riċenti; jinnota li, sabiex jappoġġjaw l-irkupru ekonomiku, l-Istati Membri jridu jimplimentaw ir-riformi strutturali u l-attivitajiet ta' l-investiment meħtieġa; jikkunsidra li l-politika tar-rata ta' interess hi influwenzata mill-progress li sar bit-titjib tal-finanzi tas-settur pubbliku fl-Istati Membri;

Jinnota li fil-perjodu bejn 2003 u l-2005, rati ta' interess ta' 2% kienu storikament baxxi sabiex jappoġġjaw l-irkupru ekonomiku; jistieden lill-BĊE jkompli jikkonforma ma' l-obbligu tiegħu permezz tal-politika tiegħu li tiżgura rabta qawwija ta' l-aspettattivi dwar l-inflazzjoni għal perjodu ta' żmien minn medju sa twil f'livelli konsistenti ma' l-istabilità tal-prezzijiet; jenfasizza li l-BĊE għandu jkompli josserva mill-qrib il-prezzijiet taż-żejt, il-prezzijiet tal-proprjetà u l-likwidità ta' bilanċ favorevoli kontinwu;

Jinnota li hu essenzjali għall-konsolidazzjoni li daħlu għaliha l-Istati Membri biex ikomplu, sabiex jipprovdu l-pedamenti għal tkabbir fit-tul ta' żmien, għalkemm fl-istess ħin ma jridx jittwarrab l-investiment f'soċjetà li tkun kapaċi tiffaċċja l-futur; ix-Xejra Ekonomika Dinjija ta' l-IMF t'issa ssosstni din id-dijanjożi; aktar progress lejn riforma fl-Istati Membri taz-zona ta' l-Euro jibqa' fattur deċisiv fit-tisħiħ tal-pedamenti għal tkabbir fit-tul ta' żmien;

Jinnota li, fl-aħħar ta' 2001 u fil-bidu ta' l-2003, kien hemm sinjali ta' rkupru ekonomiku simili għal dawk li wieħed jista' josserva bħalissa, imma dawn ma kinux ipproduċew tkabbir sostenibbli; jinnota li l-estimi tal-Kummissjoni u dawk ta' l-Eurosistema jirrimarkaw irkupru żgħir fl-2006, segwit minn tnaqqis fl-attività ekonomiku fl-2007; hu ta' l-opinjoni li kull żieda fil-potenzjal għal tkabbir fiz-zona ta' l-Euro jiddependi fuq riformi strutturali kif ukoll fuq attivitajiet ta' investiment implimentati bl-għaqal fl-Istati Membri; jirrikonoxxi li l-kompetizzjoni fis-swieq ta' l-UE u l-kwalità għolja ta' l-impjieg huma l-forza li qed timbotta t-tkabbir ekonomiku 'l quddiem u li l-impatt tagħha fuq il-qligħ ta' l-effiċċjenza u l-innovazzjoni m'għandux jiġi mfixkel; jinnota li l-irkupru riċenti ta' l-2006 u jenfasizza biex wieħed jibbenefika aħjar minn din is-sitwazzjoni pożittiva għal konsolidazzjoni baġitarja serja; jirrikonoxxi li l-kompetizzjoni fis-swieq ta' l-UE hija l-forza li qed timbotta t-tkabbir ekonomiku 'l quddiem u li l-impatt tagħha fuq il-qligħ ta' l-effiċċjenza u l-innovazzjoni m'għandux jiġi mfixkel;

Hu ta' l-opinjoni li żieda fil-potenzjal għal tkabbir fiz-zona ta' l-Euro hi kontinġenti għall-implimentazzjoni kontinwa konsistenti ta' l-aġenda tar-riforma; f'kull każ dan irid jinkludi sistemi ta' sikurezza soċjali għall-futur b'kunsiderazzjoni għall-bidliet demografiċi; fuq dan l-isfond, djalogi makroekonomiċi Ewropej biex jiġu żviluppati standards għall-aġendi ta' riforma nazzjonali u politika makroekonomika bbilanċjata tajjeb, jibqgħu fatturi importanti; f'dan il-kuntest hu importanti għall-BĊE li jżomm l-indipendenza tiegħu;

Jikkunsidra li d-divergenzi fi ħdan iz-zona ta' l-Euro, fejn jeżistu disparitajiet fit-tkabbir (sa 4.5% fl-2005) u fir-rati ta' l-inflazzjoni (sa 2.7% fl-2005) jikkonstitwixxu theddida kbira għall-ERM għal żmien twil;

Jinnota li hemm riskju li dejjem qed jiżdied li l-preżżijiet tal-proprjetà qed ikunu mmodifikati biex jirriflettu ż-żiediet rapidi u mhux sostenibbli fil-prezzijiet f'dawn l-aħħar snin; jixtieq jara klarifikazzjoni tal-politika tal-BĊE fir-rigward ta' bidliet fi prezzijiet ta' l-assi, inkluż prezzijiet tal-proprjetà; jikkunsidra li, għal żmien twil, pożizzjoni aktar ċara ser tgħin biex jiġu evitati spekulazzjonijiet milli jiżviluppaw;

Jilqa' b'sodisfazzjoni s-sħubija ta' Ċipru, tal-Latvja u ta' Malta fl-ERM II fid-29 ta' April 2005 u dik tas-Slovakja fil-25 ta' Novembru 2005; jappoġġja l-introduzzjoni ta' l-Euro mill-Istati Membri kollha; jikkunsidra li attenzjoni dovuta għandha tingħata għall-preċiżjoni u għall-kredibilità ta' l-istatistika ta' Stati Membri fir-rigward tal-konformità mal-kriterji ta' konverġenza; jistieden lill-Istati Membri l-oħra biex jieħdu miżuri mingħajr dewmien biex ukoll jiġu konformi mal-kriterji mfassla għas-sħubija fiz-zona ta' l-Euro;

Jinnota li hemm differenzi fil-mekkaniżmu tat-trażmissjoni tal-politika monetarja fost l-Istati Membri taz-zona ta' l-Euro ma xi pajjiżi, partikularment, li jirreaġixxi aktar malajr għal predominanza ta' dejn b'diversi rati varjabbli; jistieden lill-BĊE u lill-Kummissjoni biex irressqu analiżi ċara ta' dawn id-differenzi u tat-titjib li jista' jsir sabiex tkun ffaċilitata t-trażmissjoni tal-politika monetarja; iċ-ċansijiet ta' trawwim ta' kuxjenza fl-Ewropa jistgħu jiżdiedu biss jekk il-prinċipju ta' gwida ta' 'unità u diversità' hu aċċettat kemm soċjalment kif ukoll ekonomikament;

Jenfasizza r-riskji ta' aġġustamenti mgħaġġla għad-diżekwilibriju internazzjonali suxxettibli li jirriżulta f'apprezzament tat-triq li twassal għall-bidla ta' l-Euro vis-a-vis d-dollar; f'dan il-kuntest, jirrimarka li t-Trattat jafda r-responsqbilità tal-politika tar-rati tal-kambju lill-Kunsill, imma mingħajr ma jispeċifika kif din is-setgħa għandha tiġi eżerċitata; jistieden lill-Eurogroup, lill-Kunsill u lill-BĊE biex jeżerċitaw is-setgħat rispettivi tagħhom kemm jista' jkun, u jsaħħu l-koordinazzjoni ta' l-azzjoni tagħhom fl-isfera tal-politika tar-rati tal-kambju;

Jinnota li l-BĊE hu favur it-tisħiħ ta' l-id preventiva għall-Patt ta' Stabilità u ta' Tkabbir (SGP), imma wkoll kemm-il darba ħa pożizzjoni ta' kritika fir-rigward ta' possibilità ta' laxkar ta' l-id korrettiva ta' l-SGP, pożizzjoni li hi konsistenti ma' dik tal-banek ċentrali kollha fiz-zona ta' l-Euro, u xi wħud diġa esprimew kritika ħarxa f'dan il-kuntest;

Politika monetarja

Hu ta' l-opinjoni li aktar ċarezza u konsistenza hi meħtieġa fil-politika monetarja applikata mill-BĊE, partikularment meta wieħed jiddefinixxi l-importanza rilevanti ta' u r-relazzjoni bejn żewġ pilastri ta' politika prinċipali, i.e. il-forniment tal-flus (M3) u l-informazzjoni l-oħra kollha relevanti dwar żviluppi ta' l-inflazzjoni futuri; jemmen li regoli ċari u trasparenti ta' kif dawn iż-żewġ pilastri jaffettwaw id-deċiżjonijiet operazzjonali dwar politika monetarja, jistgħu jagħmlu l-politiki tal-BĊE aktar prevedibbli u effettivi;

Jenfasizza li l-bżonn li tiġi fformulata interpretazzjoni ċara tal-mandat tal-BĊE kif definit fl-Artikolu 105(1) tat-Trattat KE; b'mod partikulari, jistieden lill-BĊE biex joffri spjegazzjoni autoritevoli u konsistenti ta' kif, u b'liema modi u mezzi, il-BĊE għandu l-intenzjoni li jaqdi l-obbligu tat-Trattat tiegħu li jappoġġja politiki ekonomiċi ġenerali fil-Komunità u fl-istess ħin iżomm stabilità tal-prezzijiet; jinnota li t-Trattat KE jiddistingwi b'mod espliċitu bejn l-għanijiet ta' stabilità tal-prezzijiet u appoġġ għal politiki ekonomiċi ġenerali, skond kif jiftiehem l-Artikolu 105(1) fil-veru sens tal-kelma;

Stabilità u integrazzjoni finanzjarja

Jilqa' b'sodisfazzjon il-pubblikazzjoni ta' l-ewwel rapport tal-BĊE dwar integrazzjoni finanzjarja fiz-zona ta' l-Euro, peress li dan hu vitali kemm biex tinfirex l-informazzjoni rigward politika monetarja, kif ukoll għal stabilità finanzjarja; jinnota li, skond il-BĊE, l-integrazzjoni finanzjarja titlob għall-integrazzjoni ta' infrastrutturi tas-swieq, partikularment sistemi ta' l-ikklerjar u tal-ħlas mal-konsenja; jinnota l-intenzjoni ta' l-BĊE li joħloq l-infrastuttura tiegħu għall-ikklerjar;

Jikkundanna l-fatt li l-BĊE għamel kuntatt mas-SEBĊ rigward miżuri ta' livell 2 anke qabel ma ġie attiv il-leġiżlatur;

Jaqsam il-beżgħat li għandu l-BĊE rigward fondi ta' kopertura u jinnota li l-fondi ta' kopertura huma, essenzjalment, indirettament immoniterjati, permezz tal-banek li huma partijiet ta' kontrihom; jinnota li ftit hu magħruf dwar il-ħidmiet ta' dawn il-fondi, anke jekk dawn għandhom aċċess bla limitu għal swieq; jirrapporta li l-evalwazzjoni ta' dawn il-fondi hija ħafna drabi arbitrarja ħafna u ma toffrix lill-investituri viżjoni preċiża tal-pużizzjoni u r-rendimenti tagħhom; jikkunsidra li l-Unjoni Ewropea għandha tieħu l-inizzjattiva fid-dibattitu li għaddej bħalissa globalment - speċjalment fid-dawl ta' l-iżviluppi fl-Amerika - dwar l-bżonn li għal kontroll aħjar ta' l-attivitajiet ta' fondi ta' kopertura, sabiex ikollu rwol prinċipali; għalhekk jistieden lill-BĊE biex iwettaq aktar analiżi f'dan il-qasam;

Jistieden lill-Kummisjoni biex tagħti aktar attenzjoni lill-impatt ta' l-imġiba tas-swieq finanzjarji fuq is-sitwazzjoni makroekonomika taz-zona ta' l-euro;

Jinnota t-theddidiet għall-istabilità tas-suq finanzjarju ġġenerati minn għaqdiet bejn il-fruntieri; għalhekk jistieden lill-BĊE sabiex iwettaq analiżi, jiffoka b'mod partikolari fuq il-kwistjoni dwar min isellef fl-aħħar minuta ('the lender of last resort'), u biex biex jippreżenta analiżi korrispondenti fid-djalogu monetarju ta' l-2007;

Iħares 'l quddiem b'interess għall-implimentazzjoni ta' sistema integrata ta' tip TARGET II, li ser ittejjeb l-immaniġġjar tal-likwidità madwar s-SEBĊ u ser tiġġenera qligħ kunsiderabbli ta' l-effiċjenza; iħeġġeġ lis-SEBĊ biex tfassal qafas legali komprensiv, trasparenti u robust għall-ħidma futura ta' TARGET II;

Jistieden lill-BĊE biex jieħu azzjoni fir-rigward ta' valuri li qed jippersistu biex jibqgħu għolja tal-forniment tal-flus M3 (8.8% f'Mejju 2006, meta mqabbel ma' 7.4% f'Diċembru 2005) f'paragun mal-valur ta' referenza għal żmien twil ta' 4.5%; jirrimarka, b'mod partikulari, it-tkabbir sostanzjali fil-kexx li jinsab jiċċirkola u f'depożiti ta' flus li jidhru u mħasseb li din l-espansjoni mhux ser tkun sostenibbli għal żmien twil; jitlob lill-BĊE biex jinvestiga aktar mill-qrib l-iżviluppi fis-suq ipotekarju u fis-self għal għaqdiet u għal akkwisti, u l-effetti possibli tagħhom f'termini ta' riskju sistematiku, ta' kunfidenza tal-konsumatur u ta' l-żvilupp tar-rata ta' interess;

Jiddispjaċih dwar il-fatt li l-BĊE, bħall-Kunsill, ma rax in-neċessità li jinforma lill-Parlament dwar il-Memorandum ta' Ftehim dwar l-immaniġġjar tal-kriżijiet finanzjarji;

L-irwol estern ta' l-Euro

Jirrepeti t-talba tiegħu sabiex jgħaqqad ir-rappreżentazzjoni taz-zona ta' l-euro fl-istituzzjonijiet finanzjarji internazzjonali sabiex jiddefendi l-interessi b'forza konsistenti mal-piż ekonomiku tiegħu;

Jinnota b'interess li bosta bankijiet ċentrali ħabbru li għandhom il-ħsieb li jżidu l-proporzjon tar-riservi tagħhom miżmuma bl-euro; jistieden lill-BĊE biex isegwi mill-qrib dawn il-movimenti u, bħala parti mir-rapport annwali dwar l-irwol internazzjonali ta' l-euro, sabiex tiġi ppreżentata l-kwantifikazzjoni tagħhom u jiġu analizzati l-konsegwenzi tagħhom, b'mod partikulari fir-rigward tar-rati tal-kambju;

Karti tal-Flus

Josserva li l-valur tal-karti ta' l-euro fiċ-ċirkolazzjoni kompla jżid ir-ritmu għoli biex jilħaq aktar minn 12.8% fl-2005; jinnota li din iż-żieda kontinwa hija prinċipalment ir-riżultat ta' tnaqqis qawwi, speċjalment tnaqqis tal-karti tal-EUR500 li ż-żieda fin-numru tagħhom kienet laħqet aktar minn 20.9%; jistieden lill-Bank Ċentrali Ewropew biex jeżamina r-raġunijiet għal din iż-żieda sostanzjali, u sabiex janalizza t-tipi ta' transazzjonijiet li saru ma' dawn il-karti tal-flus u t-tqassim waħda waħda skond il-pajjiż, bil-ħsieb li jiġu identifikati r-riskji eventwali;

Jikkunsidra li l-ewwel ġenerazzjoni tal-karti tal-flus, li huma nieqsa minn kull rappreżentazzjoni ta' ħlejjaq ħajjin reali, xenarji jew monumenti, tgħin biex twassal xbieha kiesħa ta' integrazzjoni monetarja, u tikkontribwixxi biex l-Ewropej ibiegħdu lilhom infushom mill-euro; jistieden lill-BĊE biex jintroduċi ħlejjaq ħajjin, xenarji, ħidmiet umani Ewropej jew personalitajiet Ewropej li fuqhom hemm qbil għat-tieni ġenerazzjoni ta' karti tal-flus; jistieden lill-BĊE biex jippreżenta l-ideat tiegħu lill-Parlament dwar din il-kwistjoni;

Jilqa' l-impenn ċar tal-BĊE dwar ir-ratifikazzjoni ta' l-abbozz tal-Kostituzzjoni, li telenka l-elementi essenzjali għall-qafas ta' politika għall-UME skond il-pilastru monetarju kif ukoll skond il-pilastru ekonomiku u fiskali; jenfasizza li l-proċess ta' ratifikazzjoni m'għandu l-ebda piż fuq l-iffunzjonar ta' l-unjoni monetarja u ma jaffettwax l-istabilità ta' l-euro; jistieden lill-BĊE biex ikompli jiżgura l-kredibilità ta' l-euro u sabiex iwassal stabilità fil-prezz li huwa prerekwiżit għall-ambjent makroekonomiku mingħajr l-inflazzjoni li jwassal għal tkabbir ekonomiku u l-ħolqien ta' l-impjiegi;

Jikkunsidra li l-indipendenza tal-BĊE, inkluża l-proċedura sabiex jinħatru l-membri tal-Bord Eżekuttiv, uriet il-valur tagħha; jenfasizza li l-Artikolu 112(2)(b) tat-Trattat jipprovdi li l-membri tal-Bord Eżekuttiv tal-BĊE jinħatru minn persuni li r-reputazzjoni u l-esperjenza tagħhom fil-qasam monetarju u bankarju huma rikonoxxuti, u jenfasizza li n-nazzjonalità tagħhom għandha tkun irrilevanti u li għandhom jibqgħu jiġu ġġudikati bil-kriterju strett tat-Trattat, bħalma huwa dak tal-kwalifiki; iqis importanti li jiżgura diversità ta' profili rrappreżentati fil-Bord Eżekuttiv, bil-ħsieb li l-kontroll ex post tal-BĊE ikun aktar effettiv;

Jistieden lill-Kunsill sabiex ikompli bil-proċedura li jaħtar il-membri tal-Bord Eżekuttiv; jenfasizza r-rieda li jingħaqad ma' l-istituzzjonijiet l-oħra fit-tiftixa għal titjib possibbli qabel ma l-Bord Eżekuttiv jiġi biex jiġġedded fl-2010 ;

Jikkunsidra li l-politika ta' djalogu monetarju bejn il-Parlament u l-BĊE kienet suċċess, u waħda li għandha tinbena aktar; jenfasizza li r-responsabilità ex post tal-BĊE hija ta' importanza primordjali għall-kunfidenza, u għalhekk għall-istabilità, dwar is-swieq finanzjarji; huwa importanti għall-għaqda tal-Bord Eżekuttiv u l-Kunsill tal-Gvernaturi li jkomplu jiġu żgurati fil-preżentazzjoni pubblika; jappoġġja politika ta' informazzjoni immirata fuq il-parti tal-BĊE lejn il-Parlament, il-Kunsill u l-Kummissjoni; jenfasizza ħafna li t-talba għal titjib fil-politika ta' komunikazzjoni tal-BĊE għandha tidher biss f'dan l-isfond tal-preservazzjoni simultanja ta' l-indipendenza tal-BĊE u ta' l-entitajiet tiegħu; madankollu jtenni, it-talba tiegħu għall-pubblikazzjoni annwali mhux biss għal deskrizzjoni fil-qosor analizzata mill-pajjiż, iżda wkoll għal deskrizzjoni fil-qosor reġjonali u transkonfinali dwar xejriet relevanti, skond il-mudell "Beige Book" tar-Riserva Federali ta' l-Istati Uniti, li għandu jagħti l-opportunità lill-BĊE li jinfluwenza d-dibattitu dwar ix-xejriet ta' produttività u l-prospett għall-prezzijiet u l-ħlas; iħeġġeġ lill-BĊE li jeżamina l-possibilità li jippubblika l-minuti fil-qosor;

Jenfasizza li l-kredibilità tal-BĊE huwa wkoll dipendenti fuq grad għoli ta' trasparenza fil-proċessi tat-teħid tad-deċiżjonijiet; itenni t-talba tiegħu, li, ftit wara l-laqgħat tal-Kunsill tal-Gvernaturi tal-BĊE, il-minuti fil-qosor ta' dawn il-laqgħat se jkunu ppubblikati u jkollhom fihom dikjarazzjoni ċara ta' l-argumenti favur u kontra d-deċiżjonijiet meħuda, ir-raġunijiet għala dawn id-deċiżjonijiet ittieħdu; jinsisti li din il-forma ta' komunikazzjoni m'għandhiex tissostitwixxi l-informazzjoni mogħtija mill-President tal-BĊE immedjatament wara li jittieħdu d-deċiżjonijiet monetarji, li jipprovdu għarfien ta' valur u f'waqtu għall-osservaturi u għall-parteċipanti tas-suq; iqis li din it-trasparenza hija importanti għax b'dan il-mod is-suq ikollu stampa aktar ċara tal-politika monetarja tal-BĊE;

Jirrimarka li hu kien irrifjuta s-sistema tal-votazzjoni permezz ta' rotazzjoni applikabbli għad-deċiżjonijiet tal-Kunsill tal-Gvernaturi tal-BĊE li ġiet adottata fl-2003 minħabba li hi kumplessa wisq; iqis li minħabba l-ħsieb għat-tkabbir taz-zona ta' l-euro fil-futur, ikun xieraq li titwaqqaf sistema ġusta u fl-istess ħin effikaċi; ifakkar ir-riżoluzzjoni li titlob għall-bord tal-BĊE b'9 membri, li jieħdu ħsieb il-politika monetarja, għalhekk tissostitwixxi s-sistema diffiċli u eżistenti attwalment u tevita s-soluzzjoni ħafna aktar kumplessa deċiża għall-futur; iħeġġeġ li t-Trattat għandu jinbidel skond il-bżonn;

Jistieden lill-BĊE biex jagħti aktar importanza lill-istrateġija ta' komunikazzjoni fis-seduti ta' smigħ tal-President mill-kumitat tal-Parlament responsabbli għall-affarijiet ekonomiċi u monetarji;

It-tmexxija tal-BĊE

Jinnota li l-istaff kollu tal-BĊE żdied b'mod kostanti u sostanzjalment mill-1999, żieda ta' 86% matul dak il-perjodu; jinnota li l-BĊE jirrapporta waqfa temporanja fir-reklutaġġ ta' l-istaff tul diversi xhur fl-2005, iżda li madankollu kompla jiżdied bi 3.5% tul dik is-sena; jinnota li l-BĊE poġġa fuq quddiem ir-rieda tiegħu li jsaħħaħ l-effikaċità interna tiegħu; iqis li dan l-objettiv huwa ta' min ifaħħru u jixtieq li jiġi verament kkonkretizzat fiż-żmien stipulat, speċjalment bl-istabilizzazzjoni fuq tul ta' żmien fin-numru ta' impjegati;

Jenfasizza l-importanza li l-BĊE u l-banek ċentrali nazzjonali għandhom jaqblu fil-kwalità tad-djalogu, it-trasparenza ta' l-informazzjoni u r-rikonoxximent ta' l-eżistenza tat-trejdjunjins fil-laqgħat tal-Kumitat ta' l-Istaff;

Jikkunsidra li l-involviment ta' l-istaff u t-trejdjunjins fid-deċiżjonijiet li jikkonċernawhom, u d-djalogu soċjali ta' livell għoli, jikkontribwixxi għall-promozzjoni ta' kultura komuni fl-Eurosistema u fis-SEBĊ;

Jinnota li l-bilanċ favur ta' EUR 992 miljun tal-BĊE tul l-2005 ġie assenjat bħala dipożizzjoni sabiex ikopri r-riskju tar-rata tal-kambju, ir-riskju tar-rata ta' l-interessi u r-riskju taċ-ċaqliq fil-prezz tad-deheb, li rriżulta fi qligħ nett ta' zero; jinnota li l-livell tad-dispożizzjoni se jiġi revedut kull sena; jinnota, fl-istess ħin, li l-ispejjeż għall-bini ġdid tal-kwartieri ġenerali tal-BĊE huwa stmat li jilħaq EUR 850 miljun; jistieden lill-BĊE biex jiċċara l-miri tiegħu rigward il-livell tal-fondi u d-dispożizzjonijiet tiegħu, u biex jimplimenta politika ta' baġit li, filwaqt li tiżgura kopertura xierqa għar-riskji li tiġi esposta, tagħmilha possibbli li tilħaq riżultati finanzjarji sodisfaċenti;

Jagħti istruzzjonijiet lill-President sabiex iressaq din ir-riżoluzzjoni lill-President ta' l-Eurogrupp, lill-Kunsill, lill-Kummissjoni u lill-Bank Ċentrali Ewropew.

Fir-riżoluzzjoni li jadotta dwar ir-rapport annwali tal-BĊE, il-Parlament jevalwa l-operat tal-Bank Ċentrali.

Wara seba' snin ta' l-esperjenza bl-euro, u wara l-kompletar ta' ċiklu sħiħ ta' ħatriet ġodda fil-Bord Eżekuttiv tal-BĊE, din is-sena r-rapporteur tagħkom jixtieq jenfasizza l-bżonn li jiġi mtejjeb il-kontroll demokratiku ex ante u ex post fuq il-BĊE.

Żviluppi Ekonomiċi u Monetarji fl-2005

Fl-2005, il-Prodott Gross Domestiku (PGD) reali taz-zona ta' l-euro żdied b'1.4% fiz-zona ta' l-euro, inqas mill-figura ta' 1.8% fl-2004.

Fl-ewwel simestru ta' l-2005, il-volum ta' l-attività ekonomika mxiet 'il quddiem b'ritmu moderat, mentri fit-tieni simestru tas-sena ż-żieda qabdet ir-ritmu.

L-inflazzjoni laħqet it-2.2% fl-2005, li hu livell li jikkompara tajjeb ma' dak ta' l-2004 ta' 2.1%.

Iż-żieda fil-prezz ta' l-enerġija ma għollietx il-pressjoni ta' l-inflazzjoni interna grazzi b'mod speċjali għall-persistenza fil-moderazzjoni tas-salarji.

Wara li għal sentejn u nofs, ir-rati ta' l-interessi nżammu kostanti bi 2%, il-Kunsill tal-Gvernaturi ddeċieda li jżid ir-rati prinċipali b'25 punti bażi fl-1 ta' Diċembru 2005 u mbagħad, suċċessivament, fit-2 ta' Marzu, fit-8 ta' Ġunju u fit-3 ta' Awissu 2006.

Dawn id-deċiżjonijiet ġew imqanqla mill-biża' li ż-żieda fil-prezzijiet taż-żejt jistgħu jwasslu aktar 'il quddiem għall-effetti fil-paga fl-isfond ta' espansjoni mgħaġġla fid-dispożizzjoni tal-kreditu.

It-tbassir ekonomiku ta' l-Eurosistema jindika tkabbir ta' bejn il-1.8% u t-2.4% fl-2006 u bejn il-1.3% u t-2.3% fl-2007.

Dan l-irkupru jidher li huwa ftit fraġli, kif rifless fil-firxa kbira ta' l-estimi u x'aktarx it-tnaqqis fir-ritmu ta' l-attività mill-2007.

Ir-rapporteur tiegħek jixtieq jiġbed l-attenzjoni għad-dikjarazzjonijiet magħmulin mill-IMF u mill-OECD li jitolbu għal approċċ ta' bidliet futuri fir-rati ta' l-interessi fiz-zona ta' l-euro, li għandha tikkunsidra n-natura reċenti, is-saħħa u l-flessibilità ta' l-irkupru ta' l-ekonomija.

Iż-żewġ istituzzjonijiet jirreferu għal numru ta' fatturi li jistgħu jipperikolaw dak li għadu rkupru inċert, bħalma huma żidiet ta' malajr fir-rati tal-kambju ta' l-euro u l-prezzijiet taż-żejt.

Dawn il-fatturi diġà kkontribwew biex idgħajfu t-tkabbir ekonomiku fl-2005.

Fl-2005, l-ambjent ekonomiku internazzjonali kien iddominat mill-iżbilanċi mondjali, b'mod partikulari mid-defiċit Amerikan tal-bilanċ tal-pagamenti, li laħaq s-6.4% tal-PGD.

Dawn l-iżbilanċi jirrappreżentaw riskju kbir minħabba li l-miżuri sabiex jissolvew jista' jkollhom impatt immedjat fir-rata tal-kambju ta' l-euro fir-rigward tad-dollaru.

Kwalunkwe żieda mgħaġġla fil-valur ta' l-euro taffettwa b'mod serju t-tkabbir ekonomiku Ewropew.

Iz-zona ta' l-euro għandha tipprepara bl-aħjar mod possibbli għal din l-eventwalità.

F'dan il-kuntest, ir-rapporteur iqis li l-grad ta' importanza marbut mar-rata tal-kambju ta' l-euro fit-tmexxija tal-politika monetarja għandu jkun iċċarat u li l-iskop tal-Kunsill għall-azzjoni għandu jkun definit sew bil-ħsieb li jiġi ċċarat preċiżament x'inhuma r-responsabiltajiet istituzzjonali li jaqgħu fi ħdan dan il-qasam.

It-tisħiħ tal-koordinazzjoni politika ekonomika u monetarja hija vitali u r-rapporteur tagħkom jixtieq jirrimarka li d-definizzjoni adattata ta' politika sinerġetika, li ilha nieqsa mill-introduzzjoni ta' l-euro, hija prerekwiżit għall-konsolidazzjoni ta' l-irkupru ekonomiku li qiegħed jieħu forma.

Iż-żieda tal-potenzjal għat-tkabbir tista' tintlaħaq fuq l-irranġar effettiv makroekonomiku.

Għalhekk ir-rapporteur tagħkom jixtieq jappoġġja l-isforzi li għamel l-Eurogrupp favur djalogu makroekonomiku aktar attiv bejn il-Kunsill, il-BĊE u s-sħab soċjali.

Stabbilità u integrazzjoni finanzjarja

Ir-rapporteur tagħkom ifaħħar il-kontribuzzjoni tal-BĊE għall-kontroll ta' l-integrazzjoni u għall-istabilità finanzjarja fiz-zona ta' l-euro.

Fl-2005, il-BĊE ippubblika rapport ġdid rigward l-integrazzjoni finanzjarja fiz-zona ta' l-euro li minnu joħorġu serje ta' indikaturi.

Ir-rapport juri li l-livell ta' integrazzjoni jvarja ħafna bejn is-setturi tas-suq: is-swieq monetarji u s-swieq għas-sigurtajiet tal-gvern u s-setturi privati tal-bonds li huma integrati ħafna; ġie rreġistrat progress fl-integrazzjoni fis-swieq ta' l-istokks; l-integrazzjoni tas-swieq bankarji, b'mod partikulari l-bank ġenerali, waqgħu lura.

Il-BĊE jenfasizza li s-suq finanzjarju ma jistax ikun kompletament integrat mingħajr l-integrazzjoni ta' l-infrastrutturi tas-suq, specjalment l-infrastrutturi ta' l-ikklerjar u l-infrastrutturi tal-ħlas mal-konsenja u huwa ta' l-opinjoni li għadu meħtieġ progress sostanzjali, u jitlob għal inizjattiva leġiżlattiva f'dan il-qasam.

Ir-rapporteur jappoġġja totalment din il-pożizzjoni.

Rigward l-istabilità finanzjarja, il-BĊE huwa ta' l-opinjoni li s-solidità tas-sistema finanzjarja fiz-zona ta' l-euro għamlet progress, iżda juri r-riskji li jirriżultaw mill-fondi ta' lqugħ.

Ftit huwa magħruf dwar fondi bħal dawn u l-valutazzjoni arbitrarja ta' l-investimenti tagħhom ma toffrix stampa ċara tar-rendiment tagħhom lill-investituri.

Ir-rapporteur iħeġġeġ lill-BĊE biex itejjeb il-monitoraġġ tal-fondi spekulattivi u huwa ta' l-opinjoni li l-kunsiderazzjonijiet dwar l-istabilità finanzjarja għandhom ikunu ċentrali fl-approċċ regolamentarju li huwa żviluppat rigward fondi bħal dawn.

Ir-rapporteur tagħkom huwa ta' l-opinjoni li l-proċess tat-trasferiment tar-riskju mis-settur finanzjarju lejn individwi privati, li żviluppa matul is-snin li għaddew, għandu jkun issorveljat b'attenzjoni.

Huwa partikolarment importanti li jkunu evalwati l-implikazzjonijiet makroekonomiċi.

Karti tal-Flus

Wara l-introduzzjoni ta' l-euro bħala valuta legali, il-valur tal-karti tal-flus fiċ-ċirkulazzjoni żdied b'ritmu mgħaġġel ħafna, li laħaq it-12.8% fl-2005.

Dan it-tkabbir irid irendi essenzjalment b'karti ta' flus ta' denominazzjonijiet kbar, b'mod partikulari karti ta' flus ta' € 500, li l-ammont tagħhom fiċ-ċirkulazzjoni żdied b'20.9% fl-2005.

Peress li r-riskju dejjem jiżdied tal-ħasil tal-flus u tal-frodi fit-taxxa marbuta ma' dawn l-iżviluppi, ir-rapporteur tagħkom huwa ta' l-opinjoni li l-BĊE għandu janalizza l-fatturi wara din iż-żieda sostanzjali u jevalwa l-implikazzjonijiet.

It-tmexxija tal-BĊE

Ir-rapporteur tagħkom, bi qbil mad-dikjarazzjonijiet tal-President tiegħu, jikkunsidra li t-tmexxija tal-BĊE għandha tkun ta' eżempju u għalhekk jilqa' r-rieda murija mill-BĊE li jgħolli l-effikaċità interna tiegħu.

Il-kobor ta' l-istaff kollu tal-BĊE żdied b'86% mill-1999.

Parti minn dik iż-żieda hija spjegata faċilment bil-fatt li l-istituzzjoni hija fil-bidu tagħha.

Madanakollu, il-ħtieġa li jiġi kkontrollat l-ammont ta' staff, li twassal għal twaqqif temporanju fl-2005, minkejja li l-kobor ta' l-istaff baqa' jikber bi 3.5% matul is-sena.

Ir-rapporteur tagħkom iqis li l-objettiv għat-titjib ta' l-effikaċità interna tal-BĊE għandu jikkonkretizza ruħu verament, fuq perjodu ta' żmien fit-tul, permezz ta' l-istabbilizzazzjoni ta' l-istaff tiegħu u t-trasparenza fid-djalogu soċjali.

Rigward ir-riżultati finanzjarji, il-BĊE wera riżultat net ta' zero fl-2005 dovut mid-dispożizzjoni li tkopri r-riskju fir-rati tal-kambju u fir-rati ta' l-interessi u riskji marbuta maċ-ċaqliq fil-prezz tad-deheb.

Fl-istess ħin, l-ispejjeż għall-bini ġdid tal-kwartieri ġenerali tal-BĊE huwa stmat li jilħaq € 850 miljun.

Ir-rapporteur tagħkom jixtieq li l-BĊE jimplimenta politika finanzjarja li tippermetti li jkun hemm riżultati finanzjarji sodisfaċenti;

L-EMU ilha fis-seħħ 7 snin, u f'dak li jirrigwarda l-BĊE, tiddisponi mid-distakk meħtieġa biex tasal għal evalwazzjoni realistika mill-aktar possibli dwar it-titjib meħtieġ li jwassal għall-eżerċizzju ta' kontroll demokratiku mill-Parlament.

Il-kontroll demokratiku huwa eżerċitat f'żewġ livelli: ex ante, fil-proċedura biex isiru ħatriet għall-Bord tad-Diretturi tal-BĊE, u ex post fl-immoniterjar tad-deċiżjonijiet tal-BĊE.

Hemm il-ħtieġa li ż-żewġ komponenti jiġu msaħħa.

Ir-rapporteur tagħkom jipproponi lista ta' titjib, limitata fl-għan meta tittieħed separatament, iżda li flimkien jistgħu jagħmlu l-kontroll demokratiku aktar effettiv.

Għal dak li jirrigwarda l-proċess għall-ħatra tal-Bord Eżekuttiv tal-BĊE, il-ħatra ta' grupp ġdid ta' membri kkonfermat li kull wieħed mill-pajjiżi l-kbar (Franza, il-Ġermanja, l-Italja u Spanja) talab id-dritt de facto għal post wieħed, filwaqt li ż-żewġ postijiet l-oħra tħallew għall-pajjiżi iżgħar.

Din il-prattika m'hijiex konformi ma' l-ispirtu tat-Trattat (l-Artikolu 112 (b) u l-Artikolu 11.2 ta' l-Istatuti tas-SEBĊ u l-BĊE).

Ir-rappreżentazzjoni li talbu dawn l-erba' pajjiżi kbar isservi biex tillimita l-għażla tal-Kunsill fil-fażi tal-proposti.

Bil-ħsieb li tiġi garantita l-konferma, dawn il-pajjiżi jipproponu individwi bi profil standard, bħala jiġifieri uffiċjali fis-servizz ċivili u bankiera ċentrali.

Konsegwentement, il-Bord Eżekuttiv tal-BĊE ikun ħafna anqas varjat minn dak ta' banek ċentrali oħra.

Madanakollu, id-diversità tal-profili rappreżentati fil-Bord Eżekuttiv hija waħda mill-kundizzjonijiet meħtieġa għal djalogu miftuħ u li jħalli riżultati fil-fażi tal-kontroll ex post.

Għalhekk, ikun xieraq li tinfetaħ fażi għal proposti tal-Kunsill li tkun aktar dibattibbli u trasparenti.

Wieħed jista' jaħseb f'diversi approċċi.

Ir-rapporteur tiegħek huwa ta' l-opinjoni li hemm mod faċli kif proċedura ssir konsistenti fl-ispritu tat-Trattat: sabiex jiġi żgurat il-fatt li d-deċiżjonijiet jittieħdu fuq il-bażi ta' għażla ġenwina ta' dawk nominati, numru minimu ta' ismijiet proposti min-numru minimu ta' pajjiżi għandhom jiġu diskussi b'mod trasparenti.

B'dan il-mod, il-proposta tal-Kunsill tkun ibbażata fuq diskussjoni bbażata fuq mill-inqas tliet ismijiet imressqa minn diversi pajjiżi.

Minbarra l-ftuħ u t-trasparenza meħtieġa fil-fażi tal-proposta, l-irwol tal-Parlament għandu jkun imsaħħaħ mis-setgħa li jikkonferma l-ħatriet tal-Bord Eżekuttiv, bi proċedura simili għal dik użata f'diversi pajjiżi, speċjalment fl-Istati Uniti.

Setgħa bħal din tikkontribwixxi biex tħeġġeġ aktar lill-Kunsill li jmexxi diskussjoni verament miftuħa meta jipprepara l-proposta tiegħu.

Il-kontroll demokratiku ex post jeħtieġ jitjieb ukoll.

Id-djalogu monetarju, permezz tal-preżentazzjoni tar-rapport annwali tal-BĊE lill-Parlament Ewropew kif ukoll is-seduti ta' smigħ tal-President tal-BĊE li jsir erba' darbiet fis-sena mill-Kumitat għall-Affarijiet Ekonomiċi u Monetarji, iffoka l-attenzjoni tiegħu fuq il-bżonn li jiġġustifika d-deċiżjonijiet tal-politika monetarja.

Il-konferenzi stampa organizzati mill-BĊE wara li jkunu ttieħdu deċiżjonijiet dwar il-politika monetarja huma milqugħa wkoll.

Madanakollu, hemm bżonn li wieħed jagħraf li dawn il-pjanijiet jintegraw ruħhom tajjeb fil-politika għall-komunikazzjoni tal-BĊE pjuttost milli f'eżerċizzju ġenwin ta' responsabilità.

L-indipendenza mingħajr ekwivalenza fid-dinja li minnha jibbenefika l-BĊE, titlob aktar trasparenza fid-deċiżjonijiet monetarji, mhux biss fir-relazzjonijiet bejn l-BĊE u l-Parlament, jew fil-forom kollha ta' komunikazzjoni li jista' juża l-BĊE biex iwassal id-deċiżjonijiet tiegħu.

F'dan ir-rigward, ir-rapporteur tagħkom jixtieq jirrepeti t-talba lill-Kunsill tal-Gvernaturi biex jieħu d-deċiżjonijiet tiegħu permezz ta' vot, bi skrutinju, kif stabbilit fl-Artikolu 10 tal-Protokoll dwar l-Istatut tas-SEBĊ u tal-BĊE, u li l-minuti fil-qosor ta' kull laqgħa tal-Kunsill tal-Gvernaturi għandhom jiġu ppubblikati, li jirrapporta l-pożizzjoni favur u kontra tal-partijiet u kontra kull proposta mogħtija, dettalji tal-voti u kull opinjoni tal-minorità.

Ir-rapporteur tagħkom jitlob ukoll li l-Parlament għandu jkun irrappreżentat fil-laqgħat tal-Kunsill tal-Gvernaturi, bl-istess mod bħall-Kunsill u l-Kummissjoni;

Ir-rapporteur tagħkom jixtieq jirrimarka li s-sistema għad-dritt ta' votazzjoni permezz ta' rotazzjoni applikabbli għad-deċiżjonijiet tal-Kunsill tal-Gvernaturi tal-BĊE, kif adottata fl-2003, ma ġietx aċċettata minħabba li hija wisq kumplessa, u titlob li minħabba t-tkabbir futur previst li jmiss taz-zona ta' l-euro, hemm bżonn tiġi mwaqqfa sistema ġusta u fl-istess ħin effikaċi.

Wara li t-talbiet preċedenti tal-Parlament Ewropew waqgħu fuq widnejn torox, kif ukoll minħabba l-esperjenza akkwistata matul is-seba' snin wara l-introduzzjoni ta' l-euro, ir-rapporteur tagħkom huwa ta' l-opinjoni li l-kuntest offrut permezz tar-reviżjoni tat-Trattat Kostituzzjonali għandu jiġi sfruttat.

Għalhekk, it-talbiet li jikkonċernaw it-trasparenza tal-proċess għall-ħatra tal-Bord Eżekuttiv u l-għotja tad-dritt tal-kunsens lill-Parlament Ewropew, it-trasparenza tal-proċess għad-deċiżjoni tal-BĊE u r-rappreżentanza tal-Parlament fuq il-Kunsill tal-Gvernaturi, għandhom lil hinn mill-implimentazzjoni volontarja min-naħa ta' l-istituzzjonijiet ikkonċernati, jiġu meqjusa fl-abbozz rivedut tat-Trattat Kostituzzjonali.

PROĊEDURA

Ir-rapport annwali 2005 tal-Bank Ċentrali Ewropew

Numru tal-proċedura

Kumitat responsabbli Data tat-tħabbir ta' l-awtorizzazzjoni fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni iktar mill-qrib Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) skond l-Artikolu 178(2) preżenti għall-votazzjoni finali

Kummenti (informazzjoni disponibbli b'lingwa waħda biss)


skond ir-Regola 108 tar-Regoli ta' Proċedura

f'isem il- Kumitat għas-Suq Intern u l-Ħarsien tal-Konsumatur

lill- Kummissjoni

Suġġett: Attivitajiet ta' logħob ta' l-azzard u mħatri ta' l-isports fis-Suq Intern

Il-Kumitat IMCO jinnota d-deċiżjoni tal-Kummissjoni Europea ta' l-4 ta' April 2006 sabiex jinbdew proċeduri tal-ksur ta' regolamenti rigward ir-restrizzjonijiet imposti fuq is-swieq ta' l-imħatri ta' l-isports tagħhom li huma meqjusa inkompatibbli ma' l-Artikolu 49 Trattat dwar il-KE (il-libertà fil-forninment tas-servizzi).

Barra minn hekk, il-Kumitat IMCO jinnota r-rapport speċjali ta' l-Ombudsman ta' l-UE maħruġ fit-30 ta' Mejju 2006, fejn jikkritika l-mod li bih il-Kummissjoni Ewropea trattat il-każ ta' ksur tar-regoli dwar il-logħob ta' l-azzard u jenfasizza li l-Kummissjoni mhux intitolata li tittardja l-esami ta' kwerela dwar ksur ta' regolamenti fuq il-bażi li ma tistax tikseb qbil politiku dwar kif għandha tipproċedi.

Il-Kumitat IMCO jfakkar id-deċiżjoni tal-Qorti Ewropea tal-Ġustizzja fil-każ C-243/01 "Gambelli et" ta' Novembru 2003

X'hinu l-progress li sar fil-proċeduri ta' ksur ta' regolment mibdija fl-4 ta' April 2006 u x'inhuma l-passi li jmiss pjanati mill-Kummissjoni?

Il-Kummissjoni għanda intenzjoni li tirrestringi l-proċeduri ta' ksur ta' regolament biss għas settur ta' l-imħatri fl-isports jew qed tipprevedi aktar azzjonijiet f'setturi tal-logħob ta' l-ażżard oħra fejn jiġu identifikati prattiċi diskriminatorji?

Liema inizzjattivi qed tipprepara l-Kummissjoni għall-iżvilupp ta' qafas legali dwar il-logħob ta' l-ażżard on-line li jippermetti lill-Istati Membri li jipproteġu l-konsumaturi u l-minuri filwaqt li jippermetti attivitajiet leġittimi minn ditti ta' reputazzjoni tajba?


MISTOQSIJA BIL-MIKTUB P-2470/06

lill- Kummissjoni

(1 ta' Ġunju 2006)

Suġġett: Direttivi

Tista' l-Kummissjoni tinforma lill-Parlament meta ser tkun tista' tagħti risposta għall-ilment imressaq mill-Assoċjazzjoni tal-Bejjiegħa bl-Imnut (GRTU) dwar l-allegat abbuż tad-drittijiet ta' l-SMEs kif stipulati skond id-Direttiva dwar l-Elettriku (2003/54/KE ĠU L 176, 15.7.2003, p.

Wara li għamlet l-evalwazzjoni preliminari tagħha ta' l-ilment, il-Kummissjoni hija ta' l-istess opinjoni tal-GRTU li fid-dawl tal-prezz miżjud ta' l-elettriku li qed ikun infurzat mill-gvern Malti, id-drittijiet tal-membri tagħha mhumiex qed ikunu rikonoxxuti u mħarsa biżżejjed?

Il-Kummissjoni hija ta' l-opinjoni li f'Malta d-Direttivi tal-Kunsill 2003/96/KE ĠU L 283, 31.10.2003, p.

51 . u 2004/74/KE ĠU L 157, 30.4.2004, p.

87 . mhumiex qed jiġu implimentati kif xieraq?


MISTOQSIJA BIL-MIKTUB P-2614/06

lill- Kummissjoni

(9 ta' Ġunju 2006)

Suġġett: Tniġġis ta' l-Arja

Qed nirreferi għar-risposta tal-Mistoqsija bil-Miktub E-0425/06 tiegħi li fiha l-Kummissarju Dimas qal li "il-Kummissjoni mhix konxja tal-problemi speċifiċi tat-tniġġis ta' l-arja kkawżat mid-dħaħen ta' l-Impjant għall-Enerġija tal-Marsa."

Wara li ħarget din l-istqarrija, dawn il-fatti li ġejjin ħarġu mill-midja Maltija: —

Id-Direttur ta' l-Istazzjon għar-Riċerka ta' l-Università ta' Malta, Dr Ray Ellul, qal li l-livelli eċċessivi eċċess ta' SO2 f'Malta huma direttament attribwibli għall-impjanti għall-enerġija tal-Marsa u ta' Delimara, flimkien ma' sorsi oħra bħall-vetturi.

(L-Orizzont, 2 ta' Ġunju 2006) —

L-Awtorità Maltija għall-Ambjent u l-Ippjanar u l-Enemalta fi stqarrija konġunta (31 ta' Mejju 2006) iddikjaraw li "It-tagħmir ta' monitoraġġ installati fl-impjanti għall-enerġija, xi ftit xhur ilu ġarbu ħsara li ma tissewwix f'inċidenti separati ta' sajjetti" u li minflok qed jintużaw strumenti mobbli. —

Il-MEPA u l-Enemalta rreferew ukoll għall-Impjant għall-Enerġija ta' Delimara u ammettew li Fażi 1 Impjant bil-Fwar mhix konformi mal-valuri ta' emissjonijiet ta' trab speċifikati fid-direttivi relevanti. —

Is-Sindku tal-Marsa, Francis Debono qal li l-monitoraġġ tal-livelli ta' tniġġis fl-arja fil-lokalità tiegħu ma sarux mill-awtoritajiet f'dawn l-aħħar tliet snin.

(L-Orizzont, 31 ta' Mejju 2006)

X'inhuma l-kummenti tal-Kummissjoni fir-rigward ta' dawn l-iżviluppi u l-Kummissjoni se tfittex għal aktar informazzjoni mill-awtoritajiet lokali sabiex tipproteġi s-saħħa taċ-ċittadini u l-ambjent?


MISTOQSIJA BIL-MIKTUB E-4126/06

lill- Kummissjoni

(29 ta' Settembru 2006)

Suġġett: Edukazzjoni permezz ta' l-isports

Wara r-riżultati estremament pożittivi tas-Sena Ewropea ta' l-Edukazzjoni Permezz ta' l-Isports (EYES 2004), il-Kummissjoni Ewropea esprimiet ir-rieda tagħha li tkompli fuq din l-inizjattiva ta' suċċess (COM(2005)0680, 23 ta' Diċembru 2005).

Tista' l-Kummissjoni issa tinforma lill-Parlament jekk hijiex se tkompli u kif se tkompli fuq it-tema ta' "l-Edukazzjoni permezz ta' l-Isports" b'azzjonijiet oħra konkreti u "ad hoc"?